da en da nl ca da da en es da da da da da da da da da da da da da da nb en da da da da da de da da en en en en en en da da en da nb da de nb da da da da da da da da da da da da nl da en da da es nl da
Anita køber udelukkende overskudsmad: “Jeg har sparet 88.000 kroner” | Too Good To Go ApS
16.9.2022 07:10:00 CEST | Too Good To Go ApS
Hver femte dansker bruger apps til at bekæmpe madspild. Anita Sørensen fra Vejle er én af dem. Hun har i to år foretaget stort set alle indkøb gennem madspildsappen Too Good To Go. På den måde kan hun holde familiens madbudget på 2.000 kr. om måneden.
Anita Sørensen har i løbet af de seneste to år klaret stort set alle indkøb via madspildsappen Too Good To Go. Det er en nødvendighed for at få økonomien til at hænge sammen for den lille familie, der tæller hende selv, to voksne børn og hunden Asta:
“Too Good To Go er den måde, jeg handler på. På den måde kan jeg holde madbudgettet til 2.000 kroner om måneden. Som alenemor er det altafgørende for, at jeg kan få råd til at blive boende i mit hus i Vejle.”
Anita Sørensen skønner, at hun i gennemsnit henter 10-15 lykkeposer med overskudsvarer om ugen. Og i løbet af de to år, hun har brugt appen aktivt, har der været mange penge at spare:
“I min app kan jeg se, at jeg har sparet mere end 88.000 kroner. Det er jo helt vildt! Hvis folk var klar over, hvor mange penge der er at spare, tror jeg, at flere ville ændre deres indkøbsvaner.”
En del af Too Good To Go-konceptet bygger på et overraskelseselement, fordi der er tale om overskudsvarer, som ikke længere kan sælges i butikkerne, og som derfor bliver pakket i lykkeposer. Det har dog aldrig været en udfordring for Anita Sørensen at få brugt de forskellige råvarer:
“Nogle gange har jeg fået 4-5 kilo tomater med hjem. Først kan man godt tænke: Hvad skal jeg stille op med dem? Men så kører jeg dem gennem stavblenderen, så det bliver tomatpuré, der kan smides i fryseren. Det giver én mulighed for at tænke kreativt i madlavningen og bruge alle råvarerne, så de ikke bare smides ud herhjemme i stedet.”
Hvis Anita Sørensen får mad i overskud derhjemme, bruger hun gerne anledningen til at overveje, hvem der i stedet kunne få glæde af det:
“Ofte tager jeg det brød, vi ikke får spist derhjemme, med på arbejde. Det har jeg indtryk af, at mine kollegaer synes er dejligt.”
Den stigende inflation har fået flere danskere til at efterspørge overskudsmad. Det har Anita Sørensen også bemærket:
“Jeg ved jo efterhånden, hvornår jeg skal sidde klar for at få fingrene i de gode poser. Men man kan godt mærke, at der er kommet flere om buddet i appen, så nogle gange lykkes det ikke. Så er der ikke andet for end at prøve igen næste dag. Jeg er heldig, for der er mange butikker tæt på mig, som er med i appen. Derfor har jeg heller ikke noget problem med at køre lidt efter poserne. Men kun hvis jeg kan hente flere på vejen - det skal jo også hænge sammen med benzinen.”
På nuværende tidspunkt har cirka 4.000 butikker i Danmark et samarbejde med madspildsappen Too Good To Go. Et samarbejde med madspildsappen betyder, at varer som er tæt på udløbsdatoen, eller som ikke er blevet solgt, sælges til reduceret pris via Too Good To Go. Varerne pakkes i lykkeposer, som kan afhentes i butikken.
Læs mere om den nye funktion i madspildsappen her.
Sådan virker Too Good To Go:
Download Too Good To Go-appen
Vælg den forretning som du ønsker at redde mad fra og reservér
Afhent din lykkepose på afhentningsstedet
BudgetInflationMadspildsappOverskudsmadToo Good To Go
Tanja Møller AndersenPressechef | PR Manager
Information om Too Good To Go ApS
Too Good To Go ApS
Om Too Good To Go
Madspildsappen Too Good To Go blev lanceret i Danmark i 2016, og de nu over 63 mio. brugere har siden da reddet mere end 160 millioner lykkeposer med overskudsvarer, hvilket svarer til over 401.000 tons sparet CO2e. Too Good To Go har dermed gjort en væsentlig forskel i kampen mod madspild i de 17 lande, hvor appen er aktiv. I appen kan man redde lykkeposer/bokse med overskudsmad fra bl.a. bagerier, supermarkeder, restauranter, kantiner og producenter.
Følg pressemeddelelser fra Too Good To Go ApS
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Too Good To Go ApS
Nu kan danskerne hente overskydende drikkevarer landet over2.10.2022 07:05:00 CEST | Pressemeddelelse
Royal Unibrew er brændt inde med overskydende drikkevarer fra deres produktion. Derfor er de gået sammen med Q8 og Too Good To Go om at reducere spildet via Too Good To Go-appen til fordelagtige priser. Drikkevarerne kan hentes den 8. oktober på udvalgte Q8-servicestationer i hele landet.
Spansk tortilla med tomatpesto og friterede løg: Nanna vinder DM i overskudsretter29.9.2022 12:05:00 CEST | Pressemeddelelse
Den store finale i DM i overskudsretter fandt onsdag aften sted i Storms Pakhus i Odense. Vinderen blev Nanna Buch Pedersen, der skabte stor begejstring i dommerpanelet med sin spanske tortilla.
Too Good To Go er den 7. mest downloadede mad- og drikkeapp på verdensplan21.9.2022 15:29:46 CEST | Pressemeddelelse
Over 13 millioner gange blev den danske madspildsapp Too Good To Go downloaded i første halvår af 2022. Dermed har appen erobret 7. pladsen over de mest downloadede apps på verdensplan i kategorien 'mad og drikke'.
Ny funktion i madspildsapp gør det nemmere at holde styr på budget og klimaaftryk16.9.2022 07:00:00 CEST | Pressemeddelelse
Den stigende inflation har lagt pres på danskernes madbudgetter. Det har fået Too Good To Go til at udvide sin madspildsapp med en ny funktion, der viser, hvor mange penge - og hvor meget CO2e - man sparer ved at købe overskudsmad.
Too Good To Go og Aldi udgiver opskriftshæfte mod madspild29.8.2022 07:00:00 CEST | Pressemeddelelse
Hvad kan man bruge de sidste kartofler og en rest ris til? Det hjælper Too Good To Go og Aldi dig med i et nyt opskriftshæfte, der giver inspiration til at bruge resterne og komme madspildet til livs derhjemme.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022